**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331,** fax: **2674022211,** web site: [**www.eakp.gr**](http://www.eakp.gr)**,** email: **info@eakp.gr**

 **Λαμία 16 Σεπτεμβρίου 2018**

 **Προς: Κο Αρχηγό Πυροσβεστικού Σώματος**

 **Ματθαιόπουλο Βασίλειο**

 **Κοιν.: Κα Υπουργό Προστασίας του Πολίτη Όλγα Γεροβασίλη**

 **Κα Υφυπουργό Προστασίας του Πολίτη**

 **Κατερίνα Παπακώστα**

 **Κο Γενικό Γραμματέα Πολιτικής Προστασίας**

 **Ταφύλλη Ιωάννη**

 **Κο Περ/κο Δ/κτη Π.Υ. Στερεάς Ελλάδας Σπαή Νικόλαο**

 **Κο Δήμαρχο Σκύρου Μιλτιάδη Χατζηγιαννάκη**

 **Προεδρείο Δ.Σ. Ε.Υ.Π.Σ. Περ/ρειας Στερεάς Ελλάδας**

 **Π.Ο.Ε.Υ.Π.Σ. – Μέλη Ε.Υ.Π.Σ. Στερεάς Ελλάδας**

 **Πολιτικούς φορείς – ΜΜΕ**

**Θέμα: « Κτιριακά Προβλήματα και ελλείψεις στο Πυροσβεστικό Κλιμάκιο Σκύρου »**

Η Ενωτική Αγωνιστική Κίνηση Πυροσβεστών στο πλαίσιο της περιοδείας που πραγματοποίησε στο Π.Κ. Σκύρου, διαπίστωσε ότι το κτίριο που μεταφέρθηκε το προσωπικό του Π.Κ. Σκύρου έχει τεράστιες ελλείψεις και προβλήματα που δυσκολεύουν τις συνθήκες διαβίωσης των πυροσβεστών, **δεν διασφαλίζουν υγιεινό περιβάλλον για τους συναδέλφων μας,** άλλα **και** **την ομαλή του λειτουργία.**

Σε ένα νησί όπως η Σκύρος που πέραν των μόνιμων κατοίκων του, την καλοκαιρινή περίοδο φιλοξένει περίπου **20.000** χιλιάδες παραθεριστές και υπάρχει έντονη δραστηριότητα, θα περίμενε κάνεις ότι το Πυροσβεστικό Κλιμάκιο θα πληρούσε τις στοιχειώδης προϋποθέσεις για την απρόσκοπτη και ομαλή λειτουργία του και την αξιοπρεπή διαβίωση των πυροσβεστών. Όμως η εφαρμογή των πολιτικών της υποχρηματοδότησης, επιφέρει **επιπλέον αρνητικές συνέπειες και στον τομέα της** **δασοπροστασίας** και της **πυρασφάλειας** της χώρας.

Ο στόλος των πυροσβεστικών οχημάτων του Π.Κ. Σκύρου είναι πεπαλαιωμένος και επιβαρυμένος και συνέπεια αυτών έχει στο ενεργητικό του συχνές βλάβες. Η χρονολογική σειρά πρώτης κυκλοφορίας των οχημάτων έχει ως εξής:

* **Π.Σ. 893 MAGIRUS 10** τόνων με έτος πρώτης κυκλοφορίας **1982 36 ετών**
* **Π.Σ.1039 STAGIER 5 « « « « 1987 31 «**
* **Π.Σ.1919 UNIMOC 2 « « « « 1992 26 «**
* **Π.Σ. 2448 NISSAN**  **0,5 « « « « 2000 18 «**
* **Π.Σ. 3950 UNIMOC 1 « « « « 2008 10 «**

Τα οχήματα πέραν της παλαιότητας τους επιβαρύνονται από την συνεχή τους έκθεση στις καιρικές συνθήκες λόγω έλλειψης στεγασμένου χώρου. Αξίζει να σημειωθεί ότι στο προηγούμενο κτίριο που στεγάζονταν το Π.Κ. Σκύρου ο Δήμος πλήρωνε ενοίκιο και για καθαρά οικονομικούς λόγους, έγινε η μεταστέγαση στις σημερινές εγκαταστάσεις, οι οποίες στο παρελθόν χρησιμοποιούνταν ως σφαγεία, στην συνέχεια φιλοξενούσε εθελοντική ομάδα πυρόσβεσης η οποία διαλύθηκε.

Η απομακρυσμένη τοποθεσία του κλιμακίου από τον αστικό ιστό της χώρας του νησιού, βάζει σοβαρά εμπόδια στην άμεση επέμβαση της πυροσβεστικής εξόδου για την αντιμετώπιση αστικών συμβάντων.

Επιπρόσθετα σας ενημερώνουμε ότι:

* Στο συγκεκριμένο κτίριο δεν υπάρχει κεντρική θέρμανση. Υπάρχουν μόνο δυο κλιματιστικά, τα οποία όχι μόνο δεν καλύπτουν επαρκώς τις ανάγκες για θέρμανση και ψύξη του χώρου αλλά υπολειτουργούν λόγω έλλειψη συντήρησης με αποτέλεσμα να γίνονται επισφαλή για την υγεία των υπαλλήλων. Οι συνάδελφοι υποχρεώνονται κατά την διάρκεια του χειμώνα να ζεσταίνονται με ξυλόσομπα και είναι αναγκασμένοι να φροντίζουν μόνοι τους για την προμήθεια των καυσόξυλων.
* Το κτίριο έχει ταράτσα χωρίς μόνωση και τα νερά λιμνάζουν επάνω σε αυτήν με αποτέλεσμα να δημιουργούν υγρασίες στην οροφή των ταβανιών. Η κάλυψη της οροφής με γυψοσανίδα δεν έλυσε το πρόβλημα, αλλά αντιθέτως δημιουργεί επιπρόσθετους κινδύνους για την ασφάλεια του προσωπικού, για τον λόγο ότι καλύπτει το εύρος της διάβρωσης που δημιουργείτε από την υγρασία.
* Τα κουφώματα δεν παρέχουν μόνωση για τον λόγο ότι είναι παλαιού τύπου από μέταλλο με μονούς υαλοπίνακες τριών χιλιοστών και σε πολλά σημεία διέρχονται νερά της βροχής.
* Τα στρώματα που ξεκουράζονται οι πυροσβέστες είναι πλέον της εικοσαετίας και σε πολύ κακή κατάσταση.
* Το κτίριο χρήζει άμεσης απεντόμωσης και απολύμανσης για τον λόγο ότι έχουν εντοπιστεί πληθυσμοί τρωκτικών και κατσαρίδων.

Κύριε Αρχηγέ

Όπως είναι γνωστό σύμφωνα με τις διατάξεις της **παρ. 2** του **άρθρου 2** του **ν. 2612/1998** **( Φ.Ε.Κ.** **Α΄112/25-05-1998 )** και της παρ**. 6** του **άρθρου** **94** του **ν.3852/2010** **( Φ.Ε.Κ. Α΄** **87/07-06-2010 ),** **η παραχώρηση ακίνητων για την στέγαση των 118 Πυροσβεστικών Κλιμακίων δηλαδή του 37% του συνόλου των πυροσβεστικών δομών της χώρας η μίσθωσή τους,** αποτελεί **αρμοδιότητα** των δημοτικών αρχών **και όχι του κεντρικού κράτους.**

Γεγονός για το οποίο από το **1998** έχουμε **εκφράσει την κάθετη αντίθεση** μας και όπως αποδείχτηκε στην πράξη επί μία 20ετία, ευθύνεται για την συνολικότερη υποβάθμιση των υποδομών των Π.Κ. της χώρας, η οποία εντείνεται συνεχώς και λόγο του οικονομικού αδιεξόδου που αντιμετωπίζουν οι δημοτικές αρχές συνέπεια της μνημονιακής λιτότητας που έχει επιβληθεί.

Εκφρασμένη εκτίμηση μας αποτελεί άλλωστε ότι αυτή η πολιτική επιλογή της ανάθεσης από το **1998** αρμοδιοτήτων στους δήμους, με τον έναν ή τον άλλον τρόπο, έγινε στα πλαίσια της προεργασίας για την πλήρη ανάθεση αρμοδιοτήτων σε αυτούς, όπως προβλέπεται και από τον Νόμο **4029/2011**, με ότι συνεπάγεται αυτό για την πυρασφάλεια των αστικών και όχι μόνο περιοχών της χώρας.

Κύριε Αρχηγέ

**Σας ζητάμε να μεριμνήσετε έγκαιρα** και στα πλαίσια των αρμοδιοτήτων σας ώστε να υλοποιηθούν όλες οι **απαραίτητες επισκευαστικές εργασίες του κτιρίου,** προκειμένου να διασφαλιστεί στο ακέραιο **η διαβίωση, η υγεία και ασφάλεια των υπάλληλων και να εξασφαλιστεί η απρόσκοπτη λειτουργία του Κλιμακίου.**

Σας παραθέτουμε τις προτάσεις / παρατηρήσεις μας όπως αυτές διαμορφώθηκαν μέσα από διάλογο με τους συναδέλφους μας και την κατ’ ιδίαν αντίληψη.

Ως υπεύθυνος συνδικαλιστικός φορέας προσπαθούμε μέσω των παρεμβάσεών μας, να συμβάλουμε στην **ουσιαστική αναβάθμιση** του έργου και της αποστολής του Πυροσβεστικού Σώματος, στην **προστασία των υπαλλήλων του**, στην εξασφάλιση της **ομαλής λειτουργίας** της υπηρεσίας και κατ’ επέκταση στην **ανεμπόδιστη παροχή υπηρεσιών στους πολίτες. Δεν επαναπαυόμαστε**, π**αραμένουμε σε διαρκή επαγρύπνηση σταθμίζοντας τις εξελίξεις, βάση των οποίων θα διαμορφωθούν οι περεταίρω ενέργειές μας.**

Η **Ε**νωτική **Α**γωνιστική **Κ**ίνηση **Π**υροσβεστών συνολικά με **την δράση** της, προσπαθεί **να συμβάλλει στην ανατροπή της πολιτικής που ευθύνεται** για την συνολικότερη υποβάθμιση της ποιότηταςτης ζωής μας και της **καρατόμησης** των εργασιακών μας **δικαιωμάτων, αλλά και όλων** των εργαζομένων και των λαϊκών στρωμάτων της χώρας.

**Για την Ε.Α.Κ.Π.**

**Το μέλος της Ε.Υ.Π.Σ. Στερεάς Ελλάδας**

**Κέκης Κώστας**